www.ada.lk
2022 ජනවාරි මස 17 වන සඳුදා
ලෝක රූ රැජින කිරුළ දැරූ සුරූපී ඇය නිළියක ලෙස ලොවක් වසඟයට ගැනීමට සමත්වූවාය. එයින් පමණක් නතර නොවූ ඇය ගෝලීය පුරවැසි තානාපතිවරියක ලෙසද කටයුතු කරයි. ප්රියංකා චොප්රා ජෝන්ස් නම් ඇය පසුගිය සතියේ ස්විට්සර්ලන්තයේ ඩාවෝස්හි පැවැති 2020 ලෝක ආර්ථික සංසදයට සහභාගි වූ අතර, එහිදී ඇය විසින් සිදුකළ ප්රකාශයන් ලෝකය පුරා වඩාත් කතාබහට ලක්විය.
ලෝකය පුරා පවතින අන්ත දුප්පත්කම, දේශගුණික විපර්යාස සහ අසමානතාව පිළිබඳ ඇය මෙහිදී අදහස් දැක්වූ අතර, ඇය ලෝක දරිද්රතාවට එරෙහි වීම පිළිබඳ කතා කළේය. 2030 වනවිට දරිද්රතාව තුරන් කිරීම සඳහා ලෝකයට ඇමෙරිකා ඩොලර් බිලියන 350ක් අවශ්ය වන්නේ කෙසේදැයි ඇය හෙළි කළාය. මේ එයින් උපුටා ගත් අනුවාදයකි.
“මම මෙහිදී කතා කරන ආකාරයේ දායකත්වයක් ලබාදිය හැකි ප්රකෝටිපතියෙකු නොවන නමුත්, මීට වසර 20කට පමණ පෙර මගේ ව්යාපාරයන් ආරම්භ කළ නිසා මේ මාතෘකාව පිළිබඳ යම් අදහසක් මා සතුයැයි විශ්වාස කරනවා. මීට වසර ගණනාවකට පෙර, මම යම් දෙයක් වෙනුවෙන් බලපෑම් කිරීම තුළින් ඇතිවන බලය පිළිබඳව තේරුම් ගත්තා. ඒ වගේම ඒ පිළිබඳ සංවාදය දිගටම කරගෙන යාමේ වැදගත්කම තේරුම් ගත්තා. එම සංවාදය දිගටම කරගෙන යෑමෙන් එය වියැකෙන්නට නොදී පවත්වාගෙන යෑමේ වටිනාකම තේරුම් ගත්තා.”
දේශගුණික විපර්යාස, අධ්යාපනය නොමැතිකම සහ දරිද්රතාව යන සියල්ලම එකිනෙකට සම්බන්ධ බව මෙහිදී ප්රියංකා චොප්රා ප්රකාශ කළාය. ඇතැම් රටවල තත්ත්වය යහපත් අතට හැරෙමින් පවතින බවත්, විවිධ විෂයයන් පිළිබඳව සිතනවාට වඩා හොඳ හෙට දවසක් සඳහා මිනිසුන් වෙහෙස මහන්සි වී වැඩ කළ යුතු බවත් ඇය එහිදී වැඩිදුරටත් සඳහන් කළාය.
“කාන්තාවන් වෙනුවෙන් කාන්තාවන් පෙළ ගැසී සිටීම තුළින් තමයි අපගේ හඬ ලෝකයට ඇසෙන තැනට පත්කළ හැකි වන්නේ. ඒ වගේම පිරිමින් නොමැතිව එකිනෙකා සමග කතා කිරීමට හැකි සෘජු ක්රමයක් බවට පත්වෙමින් තාක්ෂණය සැබැවින්ම කාන්තාවන්ට උපකාරී වෙනවා.” ඇය පවසන්නීය.
“ග්රේටා තන්බර්ග් වැනි දරුවන්ගේ හඬට ඇහුම්කන් දෙන ලෝක නායකයන් ජීවත්වන ලෝකයක මගේ දරුවෙකු හැදී වැඩිය යුතු යැයි මම සිහින දකිනවා. අනාගතයේ ඉපදෙන දරුවන් දකින සිහින සාක්ෂාත් කරගත හැකි ස්ථානයකට, එම දරුවන්ට අධ්යාපනයක් ලබාගත හැකි, එම දරුවාට අනාගතයක් තිබිය හැකි තැනකට ලෝකය ගෙන එන්නට අප උත්සාහ දැරිය යුතුයි. දේශගුණික අර්බුදයන් නොමැති ස්ථානයක මගේ දරුවන් හැදී වැඩීමට මට අවශ්යයි. ඒ වගේම මට ජීවත් වීමට අවශ්ය වන්නේ කාන්තාවකට සාර්ථක වීමට ඇති හැකියාව මූලික මානව අයිතිවාසිකමක් වන තැනකයි. එසේ නොමැතිව එය භූගෝලීය පදනමම හෝ අවස්ථාව මත පදනම් වූවක් නොවිය යුතුයි” යනුවෙන් ඇය ඇගේ අනාගත දැක්ම පිළිබඳ සඳහන් කර සිටියාය.
නදීශානි පතිරණ
popular news
මීරිගම - කුරුණෑගල අධිවේගී කොටසේ මිළ ගණන් මෙන්න
පාස්කු කොමිෂම ගැන මම යමක් කියන්නම් - මෛත්රී
මහරගම අතුරුදන් වූ ගැහැණු දරුවා හමුවෙයි
ශ්රීලනිපය ආණ්ඩුවෙන් යයි?
ඇමෙරිකාව වෙනුවෙන් අවි දැරීමට බැසිල් බැඳී සිටිනවා - විජයදාස
ශ්රී ලංකාවේ අලංකාරම අධිවේගී මාර්ග කොටස හෙට විවෘතවෙයි
ඔබේ අදහස් එවන්න.
ඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.
ඔබේ අදහස් එවන්න.
Reply To:
Eranda - cb chds hcdsh cdshcsdchdhd


වර්ෂ 2021 ක්වූ May 14 වැනිදා Friday
අඩක් තැනූ නිවසේ පදිංචිය
සමහර අයට තම ජීවිත කාලයම පුරාවට නිවසක් ඉදිකිරීමට හැකියාවක් නොමැත. කුලී ගෙවල්වල, ලොකු මුරමඩුවල ,රජයේ නිවාසවල සමහර අය වෙසෙයි. තවත් සමහරෙකුට අගු පිලක්, ගසක් යට, පාලමක් යට හෝ වැස්සෙන් අවුවෙන් ආරක්ෂා වීමට කුමන ස්ථානයක හෝ වාසය කිරීමට සිදුවේ.
මිනී කනතුවල ද ඇති සොහොන් ගෙවල්වල පවා මිනිසුන් යන්න එන තැනක් නැති විට වාසය කරනවා අප දැක ඇත. කෙලෙසින් හෝ තමුන්ට කියා ඇති ඉඩමක කුමන හෝ සෙවණක් ලැබීමට පුංචි පොල් අතු පැළක් හෝ ඇති ඔබ ගොඩක් වාසනාවන්තයි. කුලී ගෙවල්වල අනුන්ගේ ගෙවල්වල ජීවත් වෙමින් ඉතා දුකසේ ඉතුරු කරගත් මුදලකින් බිම් කැබැල්ලක් ගන්නා අයෙකු තමන්ට හැකි පරිදි උපරිම ශක්තිය යොදා ලබාගත් භූමියේ නිවසක් සෑදීමට උත්සාහ දරමින් අවසානයේ නිවසක කොටසක් හෝ සදා නිමකර පදිංචියට පැමිණෙන්නේ එය තම දිවියේ ලද උසස්ම ජයග්රහණය ලෙසිනි. මෙලෙස නිවසක කොටසක් කාමර 02 ක් පමණක් නිමකර පැමිණෙන නිවෙස්හිමියෝ නොදැන කරගන්නා දෝෂ නිසා සදාකාලයටම කාමර 02 ක ජීවත්වීමට සිදුවන අවස්ථා නොමැතිවා නොවේ. එසේ කාමර 02 ක් කොටසක පදිංචි වෙන්න අදහස් කරගෙන සිටින කෙනෙක් නම් ඔබ මේ ගැන අවබෝධයක් ලබාගනිවී කියා සිතමි. ඒවා නම්
1. වාස්තු ශිල්පියෙකුගේ උපදෙස් මත පොඩියට හෝ මුළු අත්තිවාරම දමන්න.
2. අත්තිවාරමම දැමීමට ඔබට හැකියාවක් නැති නම් සාදන කොටස හෝ නිවැරදි වර්ගඵලයකට ගෙන ඒක දශා පොරොන්දම් ගළපාගන්න.
3. ඔබ ගන්නා වර්ගඵලයේ අත්යවශ්යම පොරොන්දම් වන අය - වැය, නැකැත්, ආයුෂ හොඳින්ම ගළපාගෙන මෛත්රී, පරම මෛත්රී, සම්පත් යන නැකැත්වලින් එකකට සීහුම් කරගන්න.
4. මෙම ගෘහ ඉදිකිරීමට ප්රථම ඔබගේ ජන්ම පත්රය පරීක්ෂා කර බලා නිවස ඉදිකරන්න පටන් ගැනෙන මොහොතේ අශුභ ග්රහ පිහිටීමක් ඇත්නම් එය ප්රමාද කිරීම හෝ එයට පිළියමක් යොදා (ග්රහ පූජා ශාන්තිකර්ම) නිවසේ කටයුතු ආරම්භ කරන්න.
ඉහත කරුණු ගැන අවබෝධයෙන් කටයුතු කර නිවස සෑදීමේදී පිටුපස කාමර 02ක් පිළියෙල කරන්න. පැත්තකට වෙන්න කොටසක් හෝ ඉදිරිපස කොටසේ ප්රථමයෙන් සාදන්න එපා.
උළුවස්ස නැගෙනහිර හෝ උතුරට තබන්න. ඉතිරි කොටස ඉදිකිරීමේ දී දකුණට උළුවස්සක්, තැබිය යුතු ය.
වැසිකිලි වළ, ළිඳ අසුනොවන පරිදි ඉදිකරන්න. විකර්ණ රේඛා මරමස්ථාන රේඛා නිවසේ කෝණයන් මඟහැරෙන ලෙසින්,
ඉදිකරන කාමර 02 ඉදිරිපස බිත්ති දිග අතට පෙනෙන අයුරින් අඩි 05 ක් 06 ක් අත්තිවාරමෙන් පිටතට එන ලෙසින් දමන්න.
මෙවැනි කාමර 02 ක් සහිත නිවසක පදිංචි වන විට යටලී, අට්ටාල ලී, තනි ලීයක් වශයෙන්ම ගැනීම ඉතා ශුභදායකය. මක්නිසාද මූට්ටු නොගැළපීම් සිදුවිය හැකි ය. මුදුන් යටලීය සඳහා කුරුපාවක් මෙම කාමර 02 සඳහා නොතබන්න. අට්ටාල ලී සඳහා ද බිත්ති කනු බැඳගන්න. සම්පූර්ණ බිත්තිය බඳින්න එපා. යම් දිනයක පීතෘ බිත්ති 03ක් කෙළින්ම වැටේවි මෙම නිවසේ ඉතුරු කොටස සම්පූර්ණ වූ දිනයකදියි.
වාස්තු විද්යා උපදේශක
දේශබන්ධු සඳලංකාවේ
ඩබ්.කේ.ඒ.එම්. චන්ද්රසිරි


එච්ටීටීපී සජීවී ප්රවාහය ලෙසද හැඳින්වෙන එච්එල්එස් වාදකය සන්නිවේදන ප්රොටෝකෝලයක් වන අතර එය ඇපල් හි මොළය වන අතර එය මුලින් ඇපල් උපාංග සඳහාම නිර්මාණය කරන ලද නමුත් අවසානයේදී එය අනෙකුත් උපාංග සමඟද අනුකූල විය. විවිධාකාර ප්රශංසනීය අංගයන් අතර, HTTP සජීවී ප්රවාහ වේදිකාව මඟින් ඇපල් උපාංග හරහා ඉල්ලුම සහ සජීවී ප්රවාහ සේවා ලබා දීමෙන් ප්රවාහක ග්රාහකයින්ට ඉලක්ක කරන අනුවර්තන ප්රවාහ තාක්ෂණය භාවිතා කරයි. අපට අවශ්ය ඇයි?


කොවිඩ් වසංගතය හේතුවෙන් මෙවර නිවෙස්වල සිට වෙසක් මංගල්යය සමරන බෞද්ධ බැතිමතුන් වෙනුවෙන් බතික් අත්යන්ත්ර රෙදි හා දේශීය ඇඟලුම් රාජ්ය අමාත්යංශය විසින් බතික් කූඩු නිර්මාණය කිරීමට කටයුතු කර තිබෙනවා.
ඒ අනුව එම වැඩසටහන් මාලාව සංකේතවත් කරමින් බතික් අත්යන්ත්ර රෙදි හා දේශීය ඇඟලුම් රාජ්ය අමාත්ය දයාසිරි ජයසේකර මහතා විසින් අග්රාමාත්ය මහින්ද රාජපක්ෂ මහතාට පළමු “බතික් වෙසක් කූඩුව” පිළිගැන්වීම පසු ගිය (21) දින අරලියගහ මන්දිරයේ දී සිදුවුණා.
නිවෙස්වල සිට වෙසක් සමරන බැතිමතුන් සඳහා රූපවාහිනිය සහ සමාජ මාධ්ය තුළින් වෙසක් නිර්මාණයන්හි දෘශ්ය පෙළහර විඳීමට ඉඩ සැළැස්වීම බතික් වෙසක් දෘශ්ය පූජාවේ අරමුණ බවයි දයාසිරි ජයසේකර මහතා සඳහන් කරන්නේ.


සුෂාන්ත් සිං රාජ්පුත්ගේ සිදුවීම පිළිබඳ විමර්ශනයේ කොටසක් ලෙස , මුම්බායි පොලිසිය එල්ලීමට භාවිතා කළ බව කියන රෙදි වල “ආතන්ය ශක්තිය” විශ්ලේෂණය සඳහා විද්යාගාරයකට යවා තිබේ.මෙම සිදුවීම් කිසියම් සැක ක්රියාවක් සිදුවී ඇත්දැයි සොයා බැලීමට වනු ඇතැයි ඔහු පැවසීය.
එම ස්ථානයේ සටහනක් තිබී හමු නොවූ බව පොලිසිය පවසා තිබේ. “නළුවාගේ සිරුරෙන් ලබාගත් දර්ශනයට අමතරව, තදාසන්න කලිනාහි පිහිටි අධිකරණ විද්යා විද්යාගාරයේ (එෆ්එස්එල්) රසායනික හා අධිකරණ විශ්ලේෂණය සඳහා පොලිසිය ඔහු එල්ලීමට යොදාගන්නා ලද රාත්රී ඇඳුම යවා තිබේ. අවසාන අධිකරණ වෛද්ය වාර්තාව ලබා ගැනීමට අවම වශයෙන් තවත් දින තුනක් ගතවනු ඇතැයි එම නිලධාරියා පැවසීය.
ආතන්ය ශක්තිය පරීක්ෂණය මගින් නළුවාගේ බර වන කිලෝග්රෑම් 80 ක් පමණ රෙදි වලට දරා ගත හැකිද යන්න තාක්ෂණිකව තහවුරු වේ. මෙම පරීක්ෂණය කිසියම් ව්යාජ ක්රියාවක් සිදුවී ඇත්දැයි තීරණය කිරීමට උපකාරී වනු ඇතැයි එම නිලධාරියා පැවසීය. ආතන්ය ශක්තිය යනු ද්රව්යයක් දිගු කිරීමේදී බිඳීමකින් තොරව පැවතිය හැකි උපරිම බරකි.


අධිකරණයේ හා ව්යවස්ථාදායකයේ “ගැටුමට” වඩා නිවසේ ආදායමේ හා වියදමේ ගැටුම බලවත් – විපක්ෂ නායක රනිල් වික්රමසිංහNov 24th, 2012 | By admin
අයවැය ඉදිරිපත් කර ඇත්තේ අධිරාජ්යවාදී උවමනාවටයි – ආචාර්ය වික්රමබාහු කරුණාරත්න 2013 අයවැය මාධ්ය සංදර්ශනයට සීමාවෙලා – සිරිතුංග ජයසූරිය මෙරට ඇති ප්රධාන ඝට්ඨනය ව්යවස්ථාදායකය සහ අධිකරණය අතර ඇති ඝට්ඨනය නොව නිවසේ ආදායම් හා වියදම් අතර ඇති ඝට්ඨනය බව එක්සත් ජාතික පක්ෂ නායක හා විපක්ෂ නායක රනිල් වික්රමසිංහ මහතා සඳහන් කළේය. රනිල් වික්රමසිංහ මහතා ඊයේ (22 වැනිදා)
[continue reading…]


සන්ෆ්ලවර් සංගීත කණ්ඩායමේ නිත්ය සාමාජික ගායන ශිල්පී කසුන් චාමිකරගේ විවාහ මංගලෝත්සවය ඊයේ (19) නුවරඑළියේදී පැවැත්වුණා. ඔහුගේ අතගත් මනාලිය වූයේ නාවලපිටියේ ශෂිනි හර්ෂිකායි.
සුන්දර නුවරඑළියේ ග්රෙගරි වැව ඉස්මත්තේ ඉදිවුනු අලංකාර මණ්ඩපයක මෙම උත්සවය පැවැත්වුණා.
ජනාධිපති මෛත්රිපාල සිරිසේන මහතාගේ සොහොයුරෙකු වන ඩඩ්ලි සිරිසේන සහ සන්ෆ්ලවර් නායක නීල් වර්ණකුලසූරිය මංගල්යයේ සාක්ෂි සඳහා අත්සන් තැබීම සිදුකළා.
දිවයිනේ ජනප්රිය සංගීත ශිල්පීන් රැසකගේ සහභාගීත්වෙයන් එම විවාහ උත්සවය තවත් වර්ණවත්වුණා.


Archive for 2007
අද අප හදුන්වන සීගිරිය ලොව සුපතල කලාගාරයකි. ඇතැමෙක් එය බලකොටුවක් ලෙසද හදුන්වයි. අප දන්නා තරමින් මෙය පස්වන සියවසේදී කාශ්යප රජතුමා විසින් නිර්මානය වූවෙකි. ඇත්ත වශයෙන් ම සීගිරිය රාවනා රජ සමයට ත් පෙර එනම් අවුරැදු 3800 කටත් පෙර නිර්මාණය වූවෙකි. එකල සීගිරිය හැදින්වූයේ ආලකමන්දාව යනුවෙනි.
අතීත කතා අනුව එකල විසූ විශ්රව රජුගේ පුත්රයෙකු වූ හෙවත් රාවණා රජුගේ වැඩිමල් සොහොයුරෙකු වූ වෛශ්රවණ ආලකමන්දාවේ වාසය කර ඇත. වෛශ්රවණ රාවණාත් සමඟ ආරාවුල් ඇති කරගත් හෙයින් වෛශ්රවණ ආලකමන්දාව අත හැර ගියේය. පසුව එය කුම්භකර්ණ කුමරැගේ වාසස්ථානය විය. කෙසේ වෙතත් අවසානයේ දී ආලකමන්දාව විවිධ යුධ ගැටුම් හේතුවෙන් අභාවයට යන්නට ඇත.
සීගිරිය හෙවත් ආලකමන්දාව විජයාගමනයටත් පෙර අතිතයේ විසූ ජනයාගේ ශිල්පිය දක්ෂතා මැනවින් පෙන්වා දෙයි. එහි ලොව සුපතළ බිතු සිතුවම් අතීත සිත්තරැන්ගේ නිර්මාණයක් වන අතර පසුව චිත්ර ශිල්පය පසු බෑමකට ලක්ව ඇත. අතීත කතා අනුව ආලකමන්දාවේ පර්වත මුදුනේ මාළිගයට යාමට සෝපානයක් (කර්කටක යන්ත්රය) තිබී ඇත. මෙහි දෝලාව වැනි කොටසට මිනිසුන් නැඟී සිටි විට සේවකයන් අතින් ක්රියා කර වූ පසු සෝපානය ඉහලට එස වේ.
කෙසේ වුවත් මෙම අභාවයට ගිය ආලකමන්දාව කාශ්යප රජතුමා විසින් සීගිරිය නමින් ප්රතිසංස්කරණය කරනු ලබයි. පසුව මෙහි චිත්ර හා නව අංග එකතු කරමින් වැඩි දියුණු කර ගත් පසු කාශ්යප රජතුමා ආරක්ෂක ස්ථානයක් ලෙසද, කලාගාරයක් ලෙසද භාවිතා කරන්නට ඇත.


ස.තො.ස ආයතනය වෙත රුපියල් 285ක තොග මිල යටතේ සැමන් ටින් ලක්ෂ 04ක් සැපයීමට මෙරට ප්රධානතම සැමන් ටින් නිෂ්පාදකයන් 07 දෙනෙකු ධීවර අමාත්ය ඩග්ලස් දේවානන්දා මහතා වෙත පොරොන්දු වූ බව එම අමාත්යාංශ පවසයි.
එම නිෂ්පාදකයන් ඊයේ (2021.09.23) දිනයේදී Zoom තාක්ෂණය ඔස්සේ ධිවර අමාත්යවරයා සමග පැවති සාකච්ඡාවකදී මෙම පොරොන්දුව ලබා දී ඇතැයිද සඳහන් වෙයි.
ශ්රී ලංකාවේ වෙළදපල තුල මේ දිනවල පවතින ටින් මාළු හිගය අවම කිරීම සදහා අවශ්ය පියවර ගැනීමට ධීවර අමාත්යවරයා විසින් මෙය සාකච්ඡාව කැදවා තිබී ඇත. මෙහිදී ටින් මාළු නිෂ්පාදකයින් ඔවුන්ට පැන නැගී ඇති ගැටළු රාශියක් පිළිබදව අමාත්යවරයා දැනුවත් කරන ලදි. මේ පිළිබද අවධානය යොමු කල අමාත්යවරයා මෙම ගැටළු සදහා විසදුම් ලබා දීමට කටයුතු කරන බවද පැවසීය.
“කෙසේ වෙතත් මෙම වෙළදපොලේ පවතින ටින් මාළු හිගය අවම කිරීම සදහා තමන්ට දිය හැකි උපරිම සහාය රජයට ලබා දීම වෙනුවෙන් අවශ්ය පියවර ගන්නා බව ටින්මාළු නිශ්පාදකයන් විසින් අමාත්යවරයා වෙත පවසා සිටින ලදි. පවතින කොරෝනා වසංගතය හේතුවෙන් ටින්මාළු කර්මාන්තශාලා වල නිෂ්පාදන කටයුතු ඇණහිට ඇති බවත් නමුත් කඩිනමින් කර්මාන්තශාලා පටන්ගෙන ස.තො.ස ආයතනය වෙත මසකට ටින් මාළු ලක්ෂ 04ක් ලබා දීමට පොරොන්දු විය.” යනුවෙන් අමාත්යාංශය පවසයි.
ටින් මාළු කර්මාන්තයට බලපාන ගැටළුවක් වන මාළු වල ආසනික ද්රව්ය අන්තර්ගහණය වැඩි බවට ප්රමිති කාර්යාංශය පවසා තිබේ. නමුත් ප්රමිති කාර්යාංශය සතුව මේ සදහා සුදුසු පර්යේෂණාගාර පහසුකම් නොමැති බව ටින්මාළු නිශ්පාදකයන් විසින් පෙන්වා දී ඇත. ඒ සදහා අවශ්ය විසදුම් ප්රමිති කාර්යාංශය හා ඊට අදාල අනෙකුත් ආයතන හා එක්ව සාකච්ඡා කොට අවශ්ය පියවර ගන්නා බව අමාත්යවරයා පවසා තිබේ.
මෙම සාකච්ඡාව සදහා අමාත්යාංශ ලේකම් ඉන්දු රත්නායක මහත්මිය, අධ්යක්ෂ ජනරාල්(තාක්ෂණ ) ධම්මික රණතුංග මහතා ඇතුළු පිරිසක් සහභාගී වී තිබේ.
Visits: 152


(2010 නොවැම්බර් 22, W3Lanka - අජිත් පැරකුම් ජයසිංහ) ලංකාවේ දකුණේ තිස්සමහාරාමයේ පුරා විද්යාත්මක කැණීමකදී මතු වූ වළං කැබැල්ලක ඇති අකුරු හේතුවෙන් මේ වන විට සිංහල, දෙමළ ඉතිහාසඥයන් හා සමාජ ක්රියාධරයන් අතර ඉතිහාස මත ගැටුමක් ඇති වී තිබේ.
මේ පිළිබඳව පුරාවිද්යා පශ්චාත් උපාධි ආයතනයේ මහාචාර්ය රාජ් සෝමදේව http://si.archaeology.lk/ වෙබ් අඩවියෙහි මෙසේ පවසයි.
"තිස්සමහාරාමයේ පැරැණි මාගම නාගරික ගොඩැල්ල පුරාවිද්යා දෙපාර්තමේන්තුව සමග කැනීම් කල ජර්මානු ජාතික පුරාවිද්යාඥයින් කණ්ඩායමක් අකුරු කෙටූ පුරාණ වළං කැබැල්ලක් සොයා ගෙන තිබේ. එම වළංකටුවේ කුරුටු ගා තිබෙන පාඨයට සංකේත හතක් (7) අන්තර්ගතය. ඉන් පහක් පැරණිතම බ්රාහ්මී අක්ෂර ලෙසත් ඉතිරි ඒවා සංකේත රූප ලෙසත් බැලු බැල්මට හඳුනාගත හැකිය.
"සාමාන්යයෙන් කිසියම් රටකට අයත් පුරාවස්තුවක් එම රටේ ආදාල බලධාරීන්ගේ අවසරයෙන් තොරව වෙනත් රටක ප්රකාශයට පත් කිරීම ආචාරධර්මවලට පටහැනි කටයුත්තක් වුව ද මෙම ලිපිය පිළිබඳ විස්තර ලංකාවෙන් පරිබාහිර රටක පළ වී ඇත.
"මේ සම්බන්ධයෙන් ඉරවදන් මහාදේවන් දක්වා ඇති අදහස් මහත් අභිරුචියකින් උපුටා ගන්නා ටැමිල්නෙට් වෙබ් අඩවිය අතිශය කටුක ශාස්ත්රීය මිථ්යාවක් ගොඩනගමින් ප්රාකෘත භාෂාවත් දෙමළ භාෂාවත් දකුණු ආසියාවේ පුරාණතම භාෂාවන් බවත් සිංහල භාෂාව පහලවන්නේ ක්රිස්තු වර්ෂයෙන් හත්වන සියවසේදී බවත් පැහැදිලි කරමින් ඔවුන්ගේ නිජබිම් සංකල්පය වෙත ශාස්ත්රීය ප්රවේශයක් ලබා ගැනීමට වෙර දරයි. ඔවුන්ගේ එම අභ්යුපගමනයට තිස්සමහාරාමයෙන් සොයා ගත් කුරුටු ලිපිය ප්රධාන සාධකයක් ලෙස උපුටා දක්වයි."
ටැමිල්නෙට් වෙබ් අඩවිය කටයුතු කරන අන්දමින් ම කටයුතු කරමින් දිවයින පුවත්පත ද මෙම කරුණ අරභයා මතුගම සෙනෙවිරුවන් නම් සිංහල ක්රියාධරයකුගේ නිර්ශාස්ත්රීය ලිපියක් පළ කර ඇති අයුරු මෙම ලේඛකයා නිරීක්ෂණය කළේ ය.
මහාචාර්ය රාජ් සෝමදේවගේ සම්පූර්ණ ලිපිය මෙතැනින් කියවිය හැකි ය.
දෙමළ අභිලේඛන විද්යාව පිළිබඳ හසල විද්වතෙකු වූ තමිල්නාඩුවේ ජීවත්වන මහාචාර්ය ඓරතවත් මහාදේවන් මේ පිළිබඳව ඉන්දියාවේ The Hindu පුවත්පතට ලියූ ලිපිය මෙතැනින් කියවිය හැකි ය. එහි එක් වැදගත් සඳහනක් මෙසේ ය:
අපි එම මත ගැටුම හා සම්බන්ධ වන්නට කැමැත්තක් නො දක්වමු. ඒ වෙනුවට, මෙවැනි සිදුවීම් ඔස්සේ ඉතිහාසය වර්තමානය මත බල පාන අන්දම පිළිබඳ අදහසක් සාකච්ඡා කිරීමට උත්සාහ කරන්නෙමු.
ඉතිහාසය යනු කුමක්ද?
ඉතිහාසය යනු කුමක්ද යන පැනය ඉතිහාස විෂය සම්බන්ධයෙන් ලෝක මට්ටමේ අත්පොතක් බවට පත් වී තිබෙන ඊ. එච්. කාර්ගේ කෘතියෙහි නම බවට පත් වී තිබේ.
‘ඉතිහාසය යනු කුමක්ද? යන ප්රශ්නයට අප පිළිතුරු දෙන්නට තැත් කරන විට අපේ පිළිතුරින් සවිඥානව හෝ නිර්විඥානව පිළිබිඹු වන්නේ කාලය තුළ අපේම තැන වන අතර ඒ පිළිතුර අප වෙසෙන සමාජය ගැන අප දරන මතය කුමක්ද යන වඩාත් පළල් ප්රශ්නයට අප පිළිතුරින් කොටසක්ද වේ,” යි කාර් මුලදීම පවසයි.
මෙනයින් බැලූ කල, ඉතිහාසයේ වැදගත්කම වන්නේ අප එයින් අපවම තේරුම් ගැනීමයි. අතීතය පිළිබඳ දැනුමකින් තොරව වර්තමානය සැබැවින් අවබෝධ කර ගත නො හැකි ය. ලෝකයේ අද සිදු වන හැම දෙයක්ම දීර්ඝ ක්රියාවලියක කොටසකි. ඒවා අතීත ජීවිත සහ අතීතයේ ගන්නා ලද තීරණ හා සම්බන්ධය. අතීතය පිළිබඳ අවබෝධයකින් තොරව වර්තමානය හෝ අනාගතය තේරුම් ගත නොහැකි ය.
අනාගතයේ සිදු වන දේ ගැන කාටවත් කීමට බැරිමුත්, අනාගතයට මග පෙන්වීමේ හැකියාව අතීතයට තිබේ. අතීතයේ පාඩම් අනාගතයට සිතියමක් මෙනි. ඒ සිතියමේ කොටස් අපැහැදිලි හා තවත් කොටස් නැත්තටම නැති විය හැකි මුත් අප සතුව ඇති හොඳම සිතියම එයයි. අපේ මුතුන්මිත්තන්ගේ අරගළ, ජයග්රහණ හා පරාජයන් අධ්යයනය කිරීමෙන් අපට අප පිළිබඳවම හැදෑරිය හැකි අකර ඉදිරියට යාමට එය මහෝපකාරී
වේ.
ඉතිහාසය කුමක්ද යන්න සරළව පැහැදිලි කිරීම සඳහා ළමා කතන්දරයක් ආරම්භ වන ආකාරය සැලකිල්ලට ගත හැකිය. ‘එකමත් එක කාලෙක‘ යයි කියන විටම එහි මිනිසුන් සහ සිදුවීම් පිළිබඳ කතාවක් ඇති බව හා එය ගෙවී ගිය කාලය හා සම්බන්ධ වාර්තාවක් බව කියවේ.
ඉතිහාසය යනු එක්තරා අන්දමක කතාවකි. අප සතුව තිබෙන තොරතුරු ප්රමාණයක් අප විසින් එම කතාව ගෙතීම සඳහා යොදාගෙන තිබේ. මෙම තොරතුරුවලින් හෙවත් මූලාශ්රවලින් ගොඩනැගිය හැක්කේ එක කතන්දරයක් නොවේ. විවිධ කතන්දරකරුවෝ එක එක ආකාරයෙන් කතන්දර ලියා තිබෙන අතර ඔවුන් කෙතරම් දුරට සැබෑ මූලාශ්ර මත පදනම් වී තිබේ ද යන්න ඒවා කියවන අපට සොයා බැලිය හැකි ය. උදාහරණයක් ලෙස මෙරට ඉතිහාසය පිළිබඳ එකම මූලාශ්ර ටික උපයෝගී කරගෙන මහාවංශ රචකයා එක් කතාවක්ද, දීපවංශකරුවා තවත් කතාවක්ද කියයි. ඒවාම උපයෝගී කරගෙන නලින් ද සිල්වාට එක් කතන්දරයක් ද ජී. සී. මෙන්ඩිස්ට තවත් කතන්දරයක්ද ගොඩනැගිය හැකි ය.
කාලය ඉතිහාසයේ සම්බන්ධකයයි. එය විසින් අතීතය අනාගතය කරා ගෙන යයි. වර්තමානය යනු අතීතයේ මිනිසුන් කළ තෝරාගැනීම් හා ඔවුන් අතීතයේ දැරූ විශ්වාසයන්ගේ ප්රතිඵලයයි.
ඉතිහාසය හැදෑරීමේදී අපගේ අවධානය යොමු විය යුතු ප්රධාන සාධකය වන්නේ අඛණ්ඩතාව හා වෙනස අතර ඇති සම්බන්ධයයි. කලින් කලට මෙරටට සංක්රමණය වූ මිනිසුන් විසින් අපගේ ඉතිහාසය තුළ සුවිසල් වෙනස්කම් කර තිබේ. ඔවුහු තම මුල් බිම්වලින් අදහස්, විශ්වාසයන් සහ සම්ප්රදායන් මෙහි ගෙනැවිත් තිබේ. ඒවා මෙහි පැවති සංස්කෘතිය සමග මිශ්ර වෙමින් එහි පැතිමානයන් පුළුල් කළේය. වංසකතාකරුවන්ට අනුව ගතහොත් විජය සමග පැමිණි පිරිස හෝ සංඝමිත්තා තෙරණිය සමග පැමිණි පිරිස හෝ නිදසුන් ලෙස සැලකිය හැකිය. පසුකාලීනව සිදු වූ කරාව කුලයේ මුල්කාලිකයන්ගේ සංක්රමණය හෝ වඩාත් මෑතකාලීනව සිදු වූ වතු කම්කරුවන්ගේ සංක්රමණය හෝ විසින් අපගේ සංස්කෘතියට කර ඇති බලපෑම කෙබඳු ද?
ඉතිහාසයේ ගැටලු
2008 නොවැම්බර් 02දා ඉරිදා දිවයින පුවත්පතට ලිපියක් ලියන කලා මණ්ඩලයේ සභාපතිවරයා වන චාල්ස් දයානන්ද පවසන්නේ මහාවංසය පාදක කරගෙන සිංහලයන් විසින් ගොඩනගාගෙන ඇති ඉතිහාසයේ තිබෙන ගැටලුවක් වන සිංහලයන් උතුරු ඉන්දියාවෙන් මෙරටට පැමිණියා ය යන කරුණ උපයෝගී කරගෙන දෙමළ ඉතිහාසකරුවන් සිංහලයන් මෙහි මුල් පදිංචිකරුවන් වූ දෙමළ ජාතිකයන් යටපත් කළ ආක්රමණිකයන් පිරිසක් ලෙස හැඳින්වීමට උත්සාහ කරන බවයි.
බොහෝ සිංහල ජාතිකවාදී ඉතිහාසකරුවෝ ද මෙම වරදම කළ හ. දෙමළ ජාතිකයන් වඩා මෑතකාලීනව මෙරටට සංක්රමණය වූ ආක්රමණිකයන් ලෙස හඳුන්වා දීමට ඔවුහු ද උත්සාහ කරති.
මෙතැනදී දෙපාර්ශවයේම ජාතිකවාදී ඉතිහාසකරුවන් උත්සාහ කරන්නේ තමන් ඈතම අතීතයේ මෙරට විසූ මිනිසුන්ගේ අනාගත පරම්පරා බව පෙන්වා දෙමින් මෙම බිමෙහි වැඩි උරුමය තමනට ඇති බව තහවුරු කිරීමටයි. මහාවංශයට පසුබිම් වන වසර 2500කට එපිට අතීතයට ඔබ්බෙන් ඇති පුරාවිද්යාත්මක සාධක උපයෝගී කරගෙන මෙම තර්ක ගොඩනගාගෙන තිබේ.
ආගමික සහ සාහිත්ය මූලාශ්රවල පමණක් එල්ලී ගත් ඉතිහාසයේ ප්රශ්න ඇතිවන්නේ ඉතිහාසඥයා වර්තමානයේ යථාර්ථය තේරුම් නොගෙන යටගියාව දෙස බැලීමට උත්සාහ කිරීමෙන් බව මහාචාර්ය ජී.සී. මෙන්ඩිස් සිය Problems of Ceylon History ග්රන්ථයේ මුල සඳහන් කරයි.
අපට අවශ්ය කුමන ඉතිහාසයක්ද?
මෙරට ඉතිහාසය පිළිබඳ පවතින ප්රධාන කතිකාවන්ගේ මූලික ගැටළුව මෙයයි. අතීත ඉතිහාසකරුවන් ඔවුන් හමුවේ ඇති මූලාශ්ර උයෝගී කරගෙන ගෙතූ කතන්දර හා ඒ කතන්දර උපයෝගී කරගෙන වත්මන් ඉතිහාසකරුවන් විසින් ගොතනු ලබන කතන්දර වර්තමාන අවශ්යතාවන් හා අනුකූල නො වන බව මෙයින් පෙන්නුම් කෙරේ.
අද අපට අවශ්ය වන්නේ කුමක්ද යන්න මෙහිදී වැදගත් වේ. අපට අවශ්ය වන්නේ මෙරට සැබෑ අයිතිකරුවන් වන්නේ සිංහල (හෝ දෙමළ හෝ) ප්රජාව බැවින් තමන් වඩා උතුම් ය යන තර්කය මත පිහිටා සෙසු ප්රජාවන් යටත් කරගැනීමට ද? අපට කීමට ඇත්තේ මේ වෙනුවෙන් අඩ සියවසකට වැඩි කාලයක් තිස්සේ මේ රටේ ප්රජාවන් යුද වැදුණු බවයි. ඒ අතරින් අවසන් දශක කීපය තුළ අප රට දැවැන්ත සිවිල් යුද්ධයක පැටලිණි. මෙරට ජීවත් වන මිනිසුන්ගේ ජීවිත පහසු කිරීම සඳහා යොදා ගත හැකිව තිබුණු රුපියල් බිලියන 583 ක් හෙවත් කෝටි 58,300ක් පසුගිය වසර හතක් තුළ පමණක් අපි යුද්ධය වෙනුවෙන් වැය කළෙමු.
රජය අවසන් වසර හත තුළ යුද්ධයට කළ වියදම මරා දමන ලද කොටි සාමාජිකයන් සංඛ්යාවෙන් බෙදා බැලූ විට එක් ‘ත්රස්තවාදියකු‘ මැරීමට අඩුම තරමේ රුපියල් දෙකෝටියක්වත් වැය කර තිබේ. මේ මුදලින් කී දෙනෙකුගේ ජීවිත යහපත් කිරීමට තිබිණි ද? යුද්ධය වෙනුවෙන් මෙරට ජනතාව විසින් ආයෝජනය කරන ලද ජීවිත සහ ශ්රමය ඵලදායී කර්තව්යයකට යෙදවිණි නම් මෙරට කෙතරම් දියුණු වන්නට තිබිණි ද යන්න අප දැන්වත් සිතා බැලිය යුතු නොවේ ද?
මේ නස්පැත්තියට වගකිව යුත්තේ අපගේ ප්රජාව අනෙකාට වඩා උතුම් යයි කියමින් භූමියේ අයිතිය තමන් අත තහවුරු කර ගැනීමට ලියූ ඉතිහාස කතන්දර බව අප දැන්වත් තේරුම් ගත යුතුව තිබේ.
අපට තවදුරටත් අවශ්ය වන්නේ ප්රජාවන් බෙදා වෙන් කර එකක් අනෙකට වඩා උසස් යයි දක්වන ඉතිහාස කතන්දර ද? නැතිනම්, ප්රජාවන් අතර සමානතා සහ බැඳීම් හුවා දක්වන ඉතිහාස කතිකාවක් ද?
Bookmark, remember easily and come again www.w3lanka.com


Blog Archives
පසුගිය සතියක පළවුන ලිපියක් ආශ්රයෙන් බොහෝ දෙනෙක් විවිධ මත පළ කරලා තිබුණා. ඒ අතරේ ඉස්සර විදුසරේ වීරයෝ වෙලා හිටපු නාලක ගුණවර්ධන, චානුක වත්තෙගම දෙපළත්, ආර්ථික විද්යාව ගැන බොහෝ මත පළ කරන අරුණි ශපිරෝ අක්කත් මූලිකව සිටියා… මේ අතරෙයි චම්පික රණවක මහතා බලය සහ බලය පොත එළි දක්වන්නෙ. මට ඒ පොත කියවන්නට නොහැකි වුනත්, ඒ පොතට ප්රතිචාරයක් ලෙස පළකළ චානුකගෙ ‘ලැම්බෝගිනි ආර්ථිකය’ සැබෑ ආර්ථිකයක් නොවන්නේ නම් ඒ ඇයි? – Is Lambogini economy not real? ලිපිය නම් කියවන්න අවස්ථාවක් ලැබුණෙ මට පියෙකු මෙන් සැලකූ මහාචාර්ය විලියම් රැම්බින් සමඟ ලංකාවේ සමහර වැදගත් ස්ථාන කිහිපයක සංචාරය කරන අතරතුරේ දීයි.
මම රසායන විද්යාඥයෙක් මිස ආර්ථික විද්යාඥයෙක් නෙවෙයි. නමුත් රසායන විද්යාව හෝ කර්මාන්ත ආශ්රයෙන් රටට යමක් සිදු විය යුතුය කියන ස්ථාවරයේ තදින්ම එල්බගත් මිනිහෙක් තමයි මම. මේ ලිපිය චානුකගෙ ලිපියට පිළිතුරක් නම් නොවෙයි. නමුත් අපි බොහෝ දෙනෙකු ඉන්න සංචාරක බුබුලේ ඇත්ත තත්ත්වය දැක්වෙන ලිපියක් වෙයි කියලයි මම හිතන්නෙ. මේ ලිපියට පාදක වෙන්නෙ මම පසුගියදා මගේ මහාචාර්යවරයා සමඟ ලංකාවේ ඓතිහාසික ස්ථාන නරඹන්නට ගිය ගමන….. සංචාරක ක්ෂෙත්රයේ ඇති අපමණක් අඩුපාඩු පමණක් නොවෙයි ඒ අඩුපාඩු හදාගන්නත් මේ ලිපිය කාට හෝ උපකාරයක් වේවි යැයි මම විශ්වාස කරනවා… නැතිනම් රෑ නිදි මරාගෙන මේ ලිපිය ලියන්න මට අමාරුවක් නෑ…
අපි මුලින්ම ගියේ දඹුල්ලේ ලෙන් විහාර නරඹන්නට. දඹුලු ලෙන් විහාර කියන්නෙ ලෝකයාගෙම අවධානය දිනා ගනිපු, සංචාරක පොත්පත්වල හොඳින් විස්තර ලියැවුන තැනක්. සංචාරකයෝ බොහෝ දෙනෙක් මඟපෙන්වන්නන් සමඟ පැමිණියත්, තවත් සමහරුන් පැමිණෙන්නෙ එක්කෝ තනියම, එසේත් නැතිනම් දන්නා හඳුනන ශ්රී ලාංකිකයින් සමඟ. දඹුලු ලෙන් විහාරවලට ඇතුළු වීමේ විදෙස් සංචාරක ප්රවේශ පත්රයක් රුපියල් 1500 ක්, නමුත් එතැන රුපියල් 1500 කට සරිලන්න සේවයක් ලැබුණ බවක් නම් පෙනෙන්න තිබුණෙ නැහැ. මුල්ම අඩුපාඩුව තමයි ප්රවේශපත්ර නිකුත් කරන ස්ථානය තිබෙන්නෙ ගොඩනැගිල්ලෙ පිටුපසට වීම… එය ඉදිරියක තිබුණා නම් එතැනින් ප්රවේශපත්ර ලබා ගන්න එන අයට කීප දෙනෙකුගෙන් අහන්න අවශ්ය වෙන්නෙ නෑ… දඹුල්ලෙ ගමන ගැන නම් ඒ තරම් කියන්න අඩුපාඩුවක් නැහැ.
නමුත් සීගිරියෙ සංචාරකයින්ට සිදු වුන අපහසුතා එමටයි… මුලින්ම ප්රවේශපත්ර ලබා ගන්න තියෙන්නෙ ඇතුළුවීමේ දොරටුවෙන් මීටර දෙසීයක් පමණ ඈතට – විරුද්ධ පසට වෙන්න… ඇයි මේ ඇතුළුවීමේ දොරටුව අසළම ප්රවේශපත්ර කවුළුවක් තනන්න අපහසු ? ඒ වගේමයි දේශීය සංචාරයකයින්ට වාහන ගාල් කරන්න තැනක් නැති ලු. එතැන හිටපු ආරක්ෂක නිලධාරියෙකු තමයි ඒ කතාව කිවුවෙ… විදේශීය සංචාරක ටිකට්පතක් රුපියල් 3000 ක් විතර වෙනවා.. ටිකට් නිකුත් කරන ස්ථානයේ අපූරු දැන්වීමක් අලවා තිබුණා.. එතැන සිටි සංචාරකයින් කිහිප දෙනෙකුම ඒ දැන්වීම කියවා බොහොම වික්ෂිප්ත භාවයට පත් වුනා.
මොන භාෂාවක්ද ? මොන විදියට කියලා තියෙනද කියලා හිතා ගන්න අමාරුයි. දහස් ගණනක් විදේශ සංචාරකයින් එන තැනක ලියපු දැන්වීක වගකීම් සහිත භාවය තමයි මේ.
ටිකට් පත් ගැනීම නිසා සීගිරියේ විදේශ සංචාරකයින් ගෙන එන වාහන ගාල් කිරීමේ ස්ථානයේ වාහනය නැවැත්වීමට පහසුකම ලැබුණා. නමුත් එතැන තියෙන්නෙ රථ ගාලක් නොවෙයි… එතැන විවිධ ස්ථානවල ගස් අස්සෙ ඉඩක් තියෙන තැනක වාහනය ගාල් කරනවා.. දැඩි තදබදයක් මැදින් සීගිරි බිතුසිතුවම් නරඹා සිංහ පාදය අසළටත් අපි තමන් කළා.
මේ මහාචාර්ය විලියම් රැම්බින්
උඩට යන්න පෝලිම
සීගිරි සුකුමාලියෝ
ඉන්පසුව අපි ගියේ අනුරාධපුරයට… බලන්න දේ එමටයි… ජේතවන කෞතුකාගාරයේ ඇති දෑ විශ්මය ජනකයි… එතැන හිටපු අයගෙ වැඩ නම් අපිලිවෙලයි…. සංචාරයකින් එතැන වූ රූපවාහිනියේ ජේතවනය පිළිබඳ වාරතා වැඩසටහන නරඹත්දී එතැන සේවයට හිටපු කිහිප දෙනෙක් මහ හයියෙන් කතාව… අන්තිමට එතැන හිටපු සංචාරකයෝ නැගිටලා ගියේ අප්රසාදය පළ කරමින්… සෙනඟ ගැවසෙන තැනක එසේ වාර්තා වැඩසටහන පෙන්වීමට ඉඩ වෙන් නොකර එය වෙනම කාමරයක සිදු කළා නම් එවැනි බාධා ඇති වන්නෙ නැහැ.
ලංකාවෙ සංචාරක කර්මාන්තය සහ සංචාරකයින්ට පහසුකම් සැලසීම අනිවාර්යයෙන්ම මීට වඩා කිහිප ගුණයකින් ගුණාත්මකව වැඩි දියුණු කළ යුතුයි. ඒ ඒ ස්ථානවල සේවය කරන්නවුන්ට මනා ඉංග්රීසි දැනුමක්, ආචාර ධර්ම ආදිය ඉගැන්විය යුතුයි. එවිටයි ආගන්තුක සත්කාරය සහ පාරිභෝගික සේවය පිළිබඳ සංචාරකයින්ගෙ සිත් තුළ යහපත් ආකල්පයක් ඇති වන්නෙ.
එසේ නැතිනම් අපි සංචාරකයෝ එනවා කියා උන් ඇවිත් වියදම් කරලා යනවා කියලා උඩ බලාගෙන සිටියොත් සංචාරකයින් නැවත පැමිණීම (Tourist Returns) අවම වෙන්න පටන් ගන්නවා.. වරක් පැමිණි කෙනෙකු නැවතත් එතැනට එන්නෙ හොඳ සැලකීමක් තිබුණොත් විතරයි.
නමුත් තුන්මුල්ල හන්දියේ ඇති ලක්සලේ නම් ඉතාම විශිෂ්ඨ සේවයක් සිදු කළා… එතැන හිටපු බොහෝ දෙනෙක් චතුරව ඉංග්රීසි කතා කළ හැකි තරුණ පිරිසක්, ඔවුන්ගේ පාරිභෝගික සේවාවත් අති විශිෂ්ඨයි… එවැනි තරුණ තරුණියන් සීගිරියේ, ජේතවන කෞතුකාගාරයේ වැනි ස්ථානවල සේවයට යොදන්න පුළුවන් නම් අපේ සංචාරක සේවාව මීට වඩා ගැම්මක් ඇති දෙයක් වෙනවා නොඅනුමානයි…


ශ්රේෂ්ඨ ඔක්තෝබර් විප්ලවයට සියවසක් සපිරීම නිමිත්තෙන් ශ්රී ලංකාවේ කොමියුනිස්ට් පක්ෂය විසින් ඊයේ (07) පස්වරුවේ කොළඹ නෙළුම් පොකුණ රගහලේ දී සංවිධානය කොට තිබූ විශේෂ සැමරුම් උත්සවයකට ජනාධිපති මෛත්රීපාල සිරිසේන මහතා එක්වුණා.
ශ්රී ලංකාවේ කොමියුනිස්ට් පක්ෂය විසින් සම්පාදනය කරන ලද ලාංකීය විද්වතුන්ගේ ලිපි එකතුවක් ඇතුළත් 'ඔක්තෝබර් විප්ලවය ඉදිරියටම' යන ග්රන්ථය කොමියුනිට්ස් පක්ෂයේ අධ්යාපන අංශයේ ලේකම් අගා ජයසේන විසින් මෙහිදී ජනාධිපතිතුමා වෙත පිළිගැන්වුවා.
සංස්කෘතික අංග රැසකින් මෙම සමරුව විචිත්රවත් ව තිබුණා.
කථානායක කරූ ජයසූරිය, විපක්ෂනායක ආර්. සම්බන්ධන් ඇතුළු මැති ඇමතිවරු රැසක් ද, ශ්රී ලංකාවේ රුසියානු තානාපති, රුසියාවේ ශ්රී ලංකා තානාපති ඇතුළු නිලධාරින් ද, ශ්රී ලංකා කොමියුනිට්ස් පක්ෂයේ ප්රධාන ලේකම් ඩියූ ගුණසේකර ඇතුළු පක්ෂ සාමාජිකයින් සහ විද්වතුන් මෙන්ම සම්භාවනීය ආරාධිත පිරිසක් මෙම අවස්ථාවට එක්ව සිටියා.